Kancelária prezidenta Slovenskej republiky

Kancelária prezidenta Slovenskej republiky vznikla 1. januára 1993 v nadväznosti na vznik samostatnej Slovenskej republiky a zvolenie prvého prezidenta Slovenskej republiky Michala Kováča. Kancelária prezidenta SR je právnickou osobou, ktorá zabezpečuje veci spojené s výkonom funkcie prezidenta vyplývajúce z Ústavy Slovenskej republiky, ústavných zákonov a z iných všeobecne záväzných právnych predpisov, s politickou a verejnou činnosťou prezidenta. 

## Charakteristika
Kancelária je rozpočtovou organizáciou, ktorá má samostatnú rozpočtovú kapitolu. Na plnenie úloh si môže zriaďovať rozpočtové a príspevkové organizácie. Kancelária vykonáva a zabezpečuje pre prezidenta aj iné úlohy, ktoré zodpovedajú jeho ústavnému postaveniu. Plní aj ďalšie odborné, organizačné a materiálno-technické úlohy, ktoré vyplývajú zo zákonov a z iných všeobecne záväzných právnych predpisov.https://www.prezident.sk/page/o-kancelarii-prezidenta-sr/

## Sídlo
Kancelária prezidenta SR má v správe viaceré objekty - Prezidentský (Grasalkovičov) palác, časť Karáčoniho paláca a zámoček Hohenlohe v Tatranskej Javorine vo Vysokých Tatrách. V súčasnosti Kancelária prezidenta Slovenskej republiky sídli v Prezidentskom paláci na Hodžovom námestí v Bratislave a v časti blízkeho Káračoniho paláca na Štefánikovej ulici.https://www.prezident.sk/page/kontakt/

## Regionálne kancelárie
Súčasťou Kancelárie prezidenta SR sú regionálne pracoviská v Košiciach a Banskej Bystrici. 

Kancelária v Banskej Bystrici bola 1. januára 2021 zrušená, no rozhodnutím prezidenta SR Petra Pellegriniho bola činnosť regionálneho pracoviska Kancelárie prezidenta SR v Banskej Bystrici 10. februára 2025 znovuobnovená.https://www.prezident.sk/flash-news/1/https://www.bystricoviny.sk/spravy/v-banskej-bystrici-sa-coskoro-znovuotvori-regionalna-prezidentska-kancelaria/

## Organizačná štruktúra [https://www.prezident.sk/page/organizacna-struktura/]
Úlohy kancelárie plnia vedúci štátni zamestnanci, štátni zamestnanci a zamestnanci. Na čele kancelárie je vedúci kancelárie, ktorého vymenúva a odvoláva prezident, ktorému sa zodpovedá za svoju činnosť. Úlohy Kancelárie prezidenta SR upravuje Zákon Národnej rady Slovenskej republiky z 22. decembra 1992 o Kancelárii prezidenta Slovenskej republiky (16/1993 Z. z., skrátené znenie).https://static.slov-lex.sk/static/SK/ZZ/1993/16/20020701.htmlnáhľad|Organizačná štruktúra

## Doterajší vedúci Kancelárie prezidenta Slovenskej republiky
* prof. PhDr. Ján Findra, DrSc. (1993 – 2000)
* Ing. Ľudovít Macháček (2000 – 2001)
* Ing.Jozef Širotňák (2001 – 2002)
* Ing. Jozef Stank, CSc. (2002 – 2004)
* Dr.h.c. prof. JUDr. Milan Čič, DrSc. (2004 – 2012)
* JUDr. Ján Šoth (2012 – 2015)
* Mgr. Štefan Rozkopál (2015 – 2021)
* JUDr. Metod Špaček, Ph.D. (2021 – 2024)
* JUDr. Peter Vodráška, LL.M. (2024 – súčasnosť)https://www.prezident.sk/page/veduci-kancelarie/

## Vojenská kancelária prezidenta Slovenskej republiky [https://www.prezident.sk/page/o-vojenskej-kancelarii-prezidenta-sr/]
Prezident Slovenskej republiky vykonáva aj funkciu hlavného veliteľa ozbrojených síl Slovenskej republiky, ktorá mu vyplýva z Ústavy Slovenskej republiky. Na zabezpečenie jej úloh slúži Vojenská kancelária prezidenta Slovenskej republiky (8), ktorá nie je súčasťou Kancelárie prezidenta Slovenskej republiky, ale priamou zložkou ozbrojených síl. Do jej pôsobnosti patrí i Čestná stráž prezidenta Slovenskej republiky https://www.prezident.sk/page/cestna-straz/. Na čele vojenskej kancelárie stojí náčelník menovaný prezidentom Slovenskej republiky.

**Doterajší náčelníci Vojenskej kancelárie prezidenta SR**
* genpor. Ing. Mojmír Hergovič (1993 – 2004)
* brig. gen. Ing. Jaroslav Muríň (2004 – 2007)
* genpor. Ing. Marián Áč, PhD. (2007 – 2015)
* brig. gen. Ing. Vladimír Šimko (2015 – 2022)
* genmjr. Ing. Ladislav Dovhun, MA (2023 - súčasnosť)

## Kontakty na kanceláriu
*Oficiálna stránka Kancelárie prezidenta

## Referencie